b'\n_START_ARTICLE_\nPanamski dokumenti\n_START_PARAGRAPH_\nPanamski dokumenti (engleski Panama papers) povjerljivi su dokumenti panamske pravne tvrtke Mossack Fonseca koja se specijalizirala za usluge otvaranja i vo\xc4\x91enja offshore ra\xc4\x8duna i kompanija. Sastoje se od 11,5 milijuna dokumenata obujma od 2,6 terabajta podataka o poslovanjima u poreznim oazama koje je anonimni zvi\xc5\xbeda\xc4\x8d (John Doe) predao 2015. godine novinaru S\xc3\xbcddeutsche Zeitunga. Nakon toga je Me\xc4\x91unarodni konzorcij istra\xc5\xbeiva\xc4\x8dkih novinara (ICIJ) koordinirao godinu dana dugo evaluaciju podataka i daljnje pretra\xc5\xbeivanje._NEWLINE_Dana 3. travnja, 2016. predstavile su 109 novine, televizijske postaje i on-line medije u 76 zemalja istovremeno prve rezultate. Popis osobama i tvrtkama bit \xc4\x87e objavljen je 9. svibnja 2016._NEWLINE_Panamski dokumenti otkrivaju detalje o skrivenim financijskim transakcijama 12 aktualnih i biv\xc5\xa1ih svjetskih vo\xc4\x91a, 128 politi\xc4\x8dara i javnih du\xc5\xbenosnika, milijardera, slavnih osobe, sportskih zvijezda i drugih javnih osoba koje pomo\xc4\x8du tvrtki sa sjedi\xc5\xa1tem u poreznim oazama izbjegavaju pla\xc4\x87anje poreza._NEWLINE_Dokumenti su e-mailovi, pisama, faksovi, osniva\xc4\x8dki dokumenti, ugovori o kreditima, fakture i bankovna izvje\xc5\xa1\xc4\x87a u PDF formatu i slikovnim datotekama i pokrivaju razdoblje od 1977. do kraja 2015., a uklju\xc4\x8duju i 214.000 offshore pravnih subjekata_NEWLINE_U dokumentima su otkriveni i neki pojedinci i tvrtke iz Hrvatske.'